CELEX: 32009R0270
Language: lv
Date: 2009-04-02 00:00:00
Title: Komisijas Regula (EK) Nr. 270/2009 ( 2009. gada 2. aprīlis ) par atļauju izmantot 6-fitāzi kā barības piedevu gaļas cāļiem (atļaujas turētājs – DSM Nutritional Products Ltd , ko pārstāv DSM Nutritional products Sp. Z o.o .) (Dokuments attiecas uz EEZ)

3.4.2009   
            
            
               LV
            
            
               Eiropas Savienības Oficiālais Vēstnesis
            
            
               L 91/3
            
         
      KOMISIJAS REGULA (EK) Nr. 270/2009
   (2009. gada 2. aprīlis)
   par atļauju izmantot 6-fitāzi kā barības piedevu gaļas cāļiem (atļaujas turētājs – DSM Nutritional Products Ltd, ko pārstāv DSM Nutritional products Sp. Z o.o.)
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, kā arī izklāstīts tās piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam pievienotas vajadzīgās ziņas un dokumenti saskaņā ar Regulas (EK) Nr. 1831/2003 7. panta 3. punkta prasībām.
            
         
               (3)
            
            
               Pieteikums attiecas uz atļauju fermentu preparātam 6-fitāze, ko iegūst no Aspergillus oryzae (DSM 17594), lai to lietotu kā dzīvnieku barības piedevu gaļas cāļiem un klasificētu piedevu kategorijā “zootehniskās piedevas”.
            
         
               (4)
            
            
               Saskaņā ar Eiropas Pārtikas nekaitīguma iestādes (“iestāde”) 2008. gada 18. novembra un 2008. gada 29. oktobra atzinumu (2), pamatojoties uz pieteikuma iesniedzēja sniegtajiem datiem, fermentu preparātam 6-fitāzei, ko iegūst no Aspergillus oryzae (DSM 17594) un ko ražo pieteikuma iesniedzējs DSM Nutritional Products Ltd, kuru pārstāv DSM Nutritional products Sp. Z o.o., nav kaitīgas ietekmes uz dzīvnieku un cilvēku veselību vai vidi, un tas ir efektīvs līdzeklis, lai uzlabotu fosfora fitāta savienojumu izmantošanu. Iestāde neuzskata, ka jāparedz īpaša prasība veikt uzraudzību pēc pārdošanas. Iestāde arī pārbaudīja ziņojumu par barībā lietotās piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj izmantot, kā norādīts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 2. aprīlī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 268, 18.10.2003., 29. lpp.
   
      (2)  The EFSA Journal (2008) 871, 1.–18. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņa beigas
               
            
                  Kompleksās dzīvnieku barības ar mitruma saturu 12 % aktīvās vienības/kg
               
            
                  
                     Zootehnisko piedevu kategorija. Funkcionālā grupa: gremošanas veicinātāji.
                  
               
            
                  4a6
               
               
                  
                     DSM Nutritional Products Ltd, ko pārstāv DSM Nutritional products Sp. Z o.o.
               
               
                  6-fitāze
                  EC 3.1.3.26
               
               
                  
                               
                           
                           
                              
                                 Piedevas sastāvs
                              
                              No Aspergillus oryzae (DSM 17594) iegūtas 6-fitāzes preparāts ar šādu minimālo aktivitāti:
                              
                                           
                                       
                                       
                                          cietā veidā: 10 000 FYT (1)/g
                                       
                                    
                                           
                                       
                                       
                                          šķidrā veidā: 20 000 FYT/g
                                       
                                    
                        
                               
                           
                           
                              
                                 Darbīgās vielas raksturojums
                              
                              No Aspergillus oryzae (DSM 17594) iegūta 6-fitāze
                           
                        
                               
                           
                           
                              
                                 Analītiskā metode
                                  (2)
                              
                              Kolorimetriska metode, kuras pamatā ir vanadomolibdāta reakcija ar neorganisko fosfātu, ko 37 °C temperatūrā pie pH 5,5 iegūst 6-fitāzes reakcijā ar fitātu, kura sastāvā ir substrāts (nātrija fitāts), izsakot skaitļos attiecībā pret neorganiskā fosfāta standarta līkni.
                           
                        
               
                  Gaļas cāļi
               
               
                  –
               
               
                  1 500 FYT
               
               
                  –
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Ieteicamā deva uz 1 kg kompleksās barības:
                              
                                          —
                                       
                                       
                                          gaļas cāļi: 1 500–3 000 FYT.
                                       
                                    
                        
                              3.
                           
                           
                              Izmantošanai barības maisījumos, kas satur vairāk par 0,23 % fosfora fitīna savienojumu veidā.
                           
                        
                              4.
                           
                           
                              Drošībai apstrādes laikā jāizmanto elpceļu aizsarglīdzekļi, aizsargbrilles un cimdi.
                           
                        
               
                  2019. gada 22. aprīlis
               
            
         (1)  1 FYT ir fermenta daudzums, kas minūtē no fitāta atbrīvo 1 mikromolu neorganiska fosfāta, ja reakcijas nosacījumi ir šādi: 5,0 mM fitāta koncentrāts, pH ir 5,5 un temperatūra 37 °C 30 inkubācijas minūtēs.
      
         (2)  Sīkāka informācija par analīzes metodi ir atrodama Kopienas references laboratorijas tīmekļa vietnē: www.irmm.jrc.be/crl-feed-additives